Susan Chomba

Susan Chomba ke moitseanape wa tsa maranyane le tikologo wa kwa Kenya. Ke mookamedi wa World Resources Institute.

 Botshelo jwa gagwe 
Chomba o goletse mo lehumeng kwa Kirinyaga County."BBC 100 Women 2023: Who is on the list this year? - BBC News". News. Retrieved 2026-01-27 Chomba o godisitswe ke nkukuagwe, ka mmaagwe o a neng a sena mopati, a ne a nna fela a bereka. Mmaagwe Chomba o ne a lema capsicum le dinawa mo tshingwaneng e e neng e le ya ga malomaagwe, a tlhama kgolagano ya temo.Wadekar, Neha (2023-06-21). "'Women bear the biggest brunt of climate change,' says climate scientist Susan Chomba". The Guardian. ISSN 0261-3077. Retrieved 2026-01-27

Fa Chomba a le dingwaga di le borobabongwe, sekolo sa mo gae se se nang le boroko jwa baithuti se ne sa mo gana ka ntlha ya lehuma, ka jalo a tsena sekolo se se kgakala kwa bophirima jwa Kenya. Fa mmaagwe a sa tlhole a kgona go mo romela kwa sekolong seo, Chomba o ne a boela Kirinyaga go tsena sekolo se segolwane sa kgaolo. Moithuti mongwe le mongwe mo sekolong seo o ne a fiwa tshingwana go lema. Chomba o ne a lekeletsa ka temo e e dirisang di tsatlholego fela, a lemile dikhabetšhe go emelana le seemo se se tsididi sa loapi.

Le ntswa Chomba a ne a eleditse go ithutela molao kgotsa itsholelo ya temothuo, o ne a tsenngwa mo dithutong tsa dikgwa kwa sekolong se segolwane sa ithutelo ditiro sa Moi University."Susan Chomba | World Resources Institute". www.wri.org. Retrieved 2026-02-27 Fa a le mo ngwageng wa boraro o ne a itemogela se a batlang go se dira.

Chomba o ne a nna mongwe wa  bontlha jwa lekgotla la mafatshefatshe la dipatlisiso tsa temo ya go kopanya dijalo le dimela tse dingwe, mo thulaganyong ya Regreening Africa, ya mafatshe a borobabobedi e e neng e busulosetsa diheketara di le sedikadike tsa lefatshe le le senyegileng mo Aforika.

Chomba e ne e le leloko la setlhopha sa ntlha go aloga ka degree mo dikolong di le pedi tsa kwa Yuropa kwa Bangor University le University ya Copenhagen. O feditse tiro ya dipatlisiso kwa Tanzania."Bangor Alumna among world's most influential women". Bangor University. Retrieved 2026-01-28 O ne a tsweledisa dithuto tse di kww godimo tsa PhD kwa University ya Copenhagen.

Ka ngwaga wa 2021, Chomba o ne a nna mookamedi wa Vital Landscapes for Africa kwa lekgotleng la World Resources Institute, kwa a eteletseng pele tiro ya bone mo dikgweng, tsamaiso ya dijo le batho."Susan Chomba". #ThinkLandscape. Retrieved 2026-01-28 Gape ke moemedi wa lenaneo la Race to Zero and Race to Resilience ka fa tlase ga bagaka ba UN ba dikgato tsa phetogo seemo sa loapi.Macklin, Fiona (2021-04-26). "Welcoming Global Ambassadors to Race to Zero and Race to Resilience". Climate Champions. Retrieved 2026-01-28

 Dietsele 

 Seetsele sa Peter Henry sa baithuti ba dikgwa, e le moamogedi wa ntlha, kwa Bangor University
 2016: e le mongwe wa bomme ba ba lesome le borataro ba ba tsosolosang lefatshe, ke Global Landscapes Forum
 2022: bomme ba le masome mabedi le botlhano ba ba fetolang dikgato tsa seemo sa phetogo ya loapi, Greenbiz"25 more badass women shaping climate action | GreenBiz". www.greenbiz.com. 7 March 2022. Retrieved 2026-01-28"Bloomberg Green at COP28". events.bloomberglive.com. Retrieved 2026-01-28
 2023: bomme ba le lekgolo ba BBC, e e akaretsang bomme ba ba nang le thotloetso ba le lekgolo mo lefatsheng ka bophara.

 Metswedi